
ΕΦΗΜΕΡΙΕ ΤΗΣ ΚΥΒΕΡΝΗΣΕΙΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

31 ΔΕΚΕΜΒΡΙΟΥ 1986 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αναγκαστική απαλλοτρίωση ιδιοκτησιών για τη βελτίωση της υπ’ 
αριθ. (4) επαρχ. οδού Μπενιτσών — Μεσογγής — Κάβου και συ¬ 
γκεκριμένα στο τμήμα από Χ.Θ. 46+00 (όπου οι ελαιοδεξαμενές 
Λευκίμμης) μέχρι την αρχή του οικισμού Κάβου στο Ν. Κέρκυρας. 1 
Αναγκαστική απαλλοτρίωση ακινήτων για τη νέα χάραξη προς βελ¬ 
τίωση της Κοινοτικής οδού «Αγ. Δημητρίου - Μ. Παναγίας» Ν. 
Χαλ/κής (Τμήμα Αγ. Δημήτριος - Αυχένας) από Χ.θ. 0+000 

έως 0+910 και από Χ.Θ. 1+350 έως 1+800,50). .. 2 

Αναγκαστική απαλλοτρίωση ακινήτων, εκτάσεως 350,86 μ 2 , για 
λόγους προστασίας και ανάδειξης του σημαντικώτατου οικοδο¬ 
μικού συγκροτήματος της Γαλάτιστας, που α,ποτελείται από 
ένα Βυζαντινό Πύργο, δύο υδρόμυλους, βρύσες και το ναό της 


Αγ. Παρασκευής στο Ν. Χαλκιδικής. 3 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. ΤΥ/οικ/5601 (1) 


Αναγκαστική απαλλοτρίωση ιδιοκτησιών για τη βελτίωση της υπ’ αριθ. 
(4) επαρχ. οδού Μπενιτσών — Μεσογγής - Κάβου και συγκεκρι¬ 
μένα στο τμήμα από Χ.Θ. 46+00 (όπου οι ελαιοδεξαμενές Λευκίμ¬ 
μης) μέχρι την αρχή του οικισμού Κάβου στο Ν. Κέρκυρας. 

Ο ΝΟΜΑΡΧΗΣ ΚΕΡΚΥΡΑΣ 
’ Εχοντας υπόψη: 

1. Τις διατάξεις του Ν.Δ. 797/71 «περί αναγκαστικών απαλλοτρι¬ 
ώσεων» σε συνδιασμό με τις διατάξεις του Β.Δ. 139/71. 

2. Τις διατάξεις του άρθρου 23 του από 25.11.29 Π. Δ/τος «περί 
κωδικοποιήσεως των περί κατασκευής και συντηρήσεως οδών κειμένων 
διατάξεων». 


3. Τις διατάξεις του Π. Δ/τος 929/79 «περί εκτελέσεως του άρ¬ 
θρου 1 του Ν. 653/77 «περί υποχρεώσεως των παρόδιων ιδιοκτη¬ 
σιών δια την διάνοιξη οδών κ.λπ.». 

4. Τις διατάξεις του Ν. 947/79 «περί οικιστικών περιοχών». 

5. Τις διατάξεις του Ν. 960/79 «περί επιβολής υποχρεώσεων προς 
δημιουργία χώρων σταθμεύσεων αυτοκινήτων». 

6. Τις διατάξεις του Νόμου 653/77. 

7. Το γεγονός ότι η οδός Λευκίμμης - Κάβου έχει μικρό εύρος με 
αποτέλεσμα να δυσχεραίνεται η κυκλοφορία. 

8. Την υπ’ αριθ. ΤΥ/οικ/6357/9.12.85 διαπιστωτική απόφασή μας 

με την οποία προσδιορίζεται το τμήμα προς απαλλοτρίωση, αποφασίζου¬ 
με: ' 

Κηρύσσουμε αναγκαστική απαλλοτρίωση λόγω δημόσιας ωφέλειας 
και ειδικότερα για τη βελτίωση της υπ’ αριθ. (4) επαρχιακής οδού Μπε- 
νιτσών - Μεσογγής - Λευκίμμης - Κάβου, από τη Χ.Θ. 46+00 όπου 
οι ελαιοδεξαμενές Λευκίμμης μέχρι την αρχή του οικισμού Κάβου. 

Η έκταση που θα απαλλοτριωθεί ανέρχεται σε 26.396,60 μ 2 περίπου. 
Επί των εκτάσεων προς απαλλοτρίωση προβάλλουν δικαίωμα οι εμφαινό- 
μενοι στο κτηματολσγικό πίνακα που συνοδεύει την παρούσα απόφαση. 

Η απαλλοτρίωση κηρύσσεται υπέρ του Δημοσίου και με δαπάνη 
του Νομαρχιακού Ταμείου Κέρκυρας. 

Ο πλήρης κτηματολογικός πίνακας και τα στοιχεία επιβαρύνσεως 
έχουν καταρτιστεί και συνοδεύουν την παρούσα απόφαση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κέρκυρα, 5 Δεκεμβρίου 1986 

Ο Νομάρχης 
ΜΑΝΟΣ ΚΟΚΚΙΝΟΣ 

Αριθ. 76478/οιχ. (2) 

Αναγκαστική απαλλοτρίωση ακινήτων για τη νέα χάραξη προς βελτί¬ 
ωση της Κοινοτικής οδού «Αγ. Δημητρίου — Μ. Παναγίας» Ν. 

Χαλ/κής (Τμήμα Αγ. Δημήτριος — Αυχένας) από Χ.Θ. 0+000 

έως 0+910 και από Χ.Θ. 1+350 έως 1+800,50). 

Ο ΝΟΜΑΡΧΗΣ ΧΑΛΚΙΔΙΚΗΣ 
' Εχοντας υπόψη: 

1. Τις διατάξεις του Ν. Δ/τος 797/1971 «περί (αναγκαστικών 
απαλλοτριώσεων σε συνδιασμό με τις Δ/ξεις του Ν. Δ/τος 
139/1971 «περί αρμοδιότητας των Νομαρχών προς κήρυξη ανα¬ 
γκαστικών τινών απαλλοτριώσεων». 

2. Τις Δ/ξεις του άρθρου 23 του από 25.11.129, Δ/τος «περί κωδικο- 
ποιήσεως των περί κατασκευής και συντηρήσεως οδών, κειμένων διατά¬ 
ξεων». 

3. Τις Δ/ξεις του Ν. 653/1977 «περί υποχρεώσεως των παρόδιων 
ιδιοκτητών δια την διάνοιξη οδών κ.λπ.» και του εκτελεστικού του Π. 
Δ/τος 929/1979. 

4. Τις παρ. 9 και 10 του άρθρου 62 του Ν. 947/79 «περί 
οικιστικών περιοχών» και το Π.Δ. 929/1979 όπως και το Ν. 
960/79 και ιδιαίτερα την παρ. 4 του άρθρου 9 με τις οποίες τέθηκαν 
σε εφαρμογή νέες διατάξεις απαλλοτριώσεων με επιβάρυσνη των 
παρόδιων ιδιοκτητών για τς περιπτώσεις εθνικών οδών (νέες διανοί¬ 
ξεις, βελτιώσεις ή διαπλατύνσεις επαρχιακών δημοτικών ακι κοινοτι¬ 
κών οδών (νέες διανοίξεις, βελτιώσεις). 

5. Τη 73581/3.9.84 τροποποιητική μας απόφαση για εφαρμογή 
του άρθρου 1 του Ν. 653/77, αποφασίζουμε: 

Κηρύσσουμε αναγκαστική απαλλοτριωτέα έκταση λόγω δημόσιας 
ωφέλειας τα τμήματα της Κοινοτικής οδού «Αγ. Δημήτριος — Μ. 
Παναγία» Ν. Χαλ/κής (Τμήμα Αγ. Δημήτριος — Αυχένας) που απο¬ 
τελούν νέα χάραξη προς βελτίωσή τους, από Χ.Θ. 0+000 έως 
0+910 και από Χ.Θ. 1+350 έως 1+800,59) συνολικού εμβαδού 
6ι573,84 τ.μ. και απεικονίζονται στο κτηματολογικό διάγραμμα και 
πίνακα που έχουν συνταχθεί από τον Αναστάσιο Αγγελίδη τοπογράφο 
Μηχ/κό και έχουν θεωρηθεί από τη ΔΤΤΝ Χαλ/κής. 

Στην προαναφερθείσα έκταση προβάλλουν δικαιώματα κυριότητας 
οι Τσολάκης Ιωάννης, Μένταλης Ιωάννης, Μαύρος Κλέαρχος, Αλε¬ 
ξάνδρου Ευάγγελος, Κοινότητα Πυργαδικίων, κ.λπ. 

Η απαλλοτρίωση κηρύσσεται υπέρ και δαπάνας του Δημοσίου, η 
αποζημίωση θα καταβληθεί από πιστώσεις για έργα Δημοσίων επεν¬ 
δύσεων αρμοδιότητας Νομαρχιακού Ταμείου. 


Η απόφαση αυτή να δημοσιευθεί στην Εφημερίδα της Κυβερνή- 
σεως. 

Πολύγυρος, 1 Δεκεμβρίου 1986 
Ο Νομάρχης 
ΓΙΩΡΓΟΣ ΚΙΡΚΟΣ 

- ♦- 

Αριθ. 6555 (3) 

Αναγκαστική απαλλοτρίωση ακινήτων, εκτάσεως 350,86 μ 2 , για 

λόγους προστασίας και ανάδειξης του σημαντικώτατου οικοδομι¬ 
κού συγκροτήματος της Γαλάτιστας, που αποτελείται απο ένα 

Βυζαντινό Πύργο, δύο υδρόμυλους, βρύσες και το ναό της Αγ. 

Παρασκευής στο Ν. Χαλκιδικής. 

Ο ΝΟΜΑΡΧΗΣ ΧΑΛΚΙΔΙΚΗΣ 
Έχοντας υπόψη: 

1. Τις δ/ξεις του Ν. Δ/τος 797/1971 «περί αναγκαστικής 
απαλλοτριώσεως» σε συνδυασμό προς τις δ/ξεις του Β. Δ/τος 
139/1971 «περί αρμοδιότητας των Νομαρχών προς κήρυξιν ανα¬ 
γκαστικών τινών απαλλοτριώσεων». 

2. "Τις δ/ξεις του άρθρ. 1 του Ν. ΒΡΞΖ/1893 «περί αναγκαστικής 
απαλλοτρίωσης ακινήτων για συντήρηση ή ανεύρεση αρχαιοτήτων». 

3. Τη' γνωμοδότηση του Κεντρικού Αρχαιολογικού Συμβουλίου 
όπως αυτή διατυπώθηκε στην αριθ. 3/1985 πράξη του. 

4. Την αριθ. 1475/16.9.1982 αναφορά της 10ης Εφορείας Βυζα¬ 
ντινών Αρχαιοτήτων στον Πολύγυρο, αποφασίζουμε: 

Εγκρίνουμε την απαλλοτρίωση του ακινήτου, που έχει έκταση 
350,86 μ 2 και φαίνεται με τα στοιχεία Α, Β, Γ, Δ, Ε, Ζ, Α στο 
κτηματολογικό διάγραμμα και τον επ’ αυτού κτηματολογικό πίνακα 
της Μάγε Μαθέα θεωρημένο την 28.5.1986 από το Δ/ντή Αποτυ¬ 
πώσεων και Συντηρήσεως Κτιρίων ανήκει κατά φερόμενη κυριότητα 
στους κληρονόμους Β. Παραδείση και Εμ. Στρίκου, για λόγους προ¬ 
στασίας και ανάδειξης του σημαντικώτατου οικοδομικού συγκροτήμα¬ 
τος της Γαλάτιστας που αποτελείατι από ένα Βυζαντινό Πύργο, δύο 
υδρόμυλους, βρύσες και το ναό της Αγ. Παρασκευής. 

Η απαλλοτρίωση κηρύσσεται υπέρ του Δημοσίου, με δαπάνη 
του Ταμείου Αρχαιολογικών Πόρων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πολύγυρος, 27 Νοεμβρίου 1986 
Ο Νομάρχης 
ΓΙΩΡΓΟΣ ΚΙΡΚΟΣ 

